Pensiju pārskatā tu saņem informāciju par sava izvēlētā pensiju plāna uzkrāto kapitālu un tā izmaiņām iepriekšējā gadā. Pārskatā piedāvājam arī uzkrātā kapitāla prognozi ar trīs ieguldījumu atdeves scenārijiem – pozitīvu, mērenu un negatīvu. Piedāvātie scenāriji ir katram tavam līgumam, pieņemot, ka turpināsi uzkrāt esošajā pensiju plānā kā līdz šim. Šī prognoze ir aprēķināta, ņemot vērā Finanšu un kapitāla tirgus komisijas noteikumus Nr. 177 "Normatīvie noteikumi par kārtību, kādā privātais pensiju fonds pārskatā par papildpensiju sagatavo informāciju par pensiju izmaksu prognozēm’’.
Prognožu aprēķinu pamatā ir:
tavu iemaksu apmērs un biežums pēdējo trīs gadu laikā;
uzkrājumu veidošanas periods līdz Pensiju fonda likumā noteiktajam pensijas vecumam vai, ja esi sasniedzis 45 gadu vecumu, aprēķinu prognoze nākamajiem 10 gadiem;
šobrīd piemērotās līguma atskaitījumu likmes;
tava izvēlētā pensiju plāna investīciju rezultāti pēdējo 10 gadu laikā;
makroekonomisko rādītāju prognozes Latvijā, kas iekļauj vidējās bruto algas pieaugumu un inflācijas rādītāju.
Šī ir tikai prognoze, un neviens no scenārijiem netiek garantēts, tomēr tas dod ieskatu, kā tavi līdzšinējie ieguldīšanas paradumi var ietekmēt nākotnes kapitālu izvēlētajā pensiju plānā. Pensiju plānu vēsturiskie rezultāti negarantē līdzvērtīgus rezultātus nākotnē, un prognozes var atšķirties no saņemamās papildpensijas faktiskā apmēra.